Príloha č. 1 k Rozhodnutiu č.: **084/K/19-S**

#### PÍSOMNÁ INFORMÁCIA PRE POUŽÍVATEĽA

Názov vet. prípravku : **Oripex Ear Cleanser**

Výrobca : Richter Pharma AG, Durisolstrasse 14, 4600 Wels, Rakúsko.

Držiteľ rozhodnutia : Richter Pharma AG, Feldgasse 19, 4600 Wels, Rakúsko.

Zloženie : Aqua, Sodium Laureth Sulfate, Coco-Glucoside, Urea, Glycerin, Panthenol, Tetrasodium EDTA, Lactic acid.

Contains: < 5 % non-ionic surfactans, < 5 % anionic surfactans, < 0,5 % EDTA.

Popis vet. prípravku : Bezfarebný číry roztok.

Druh a kategória

zvierat : Psy, mačky.

Charakteristika : Oripex prípravok na čistenie uší, čistí dôkladne a rozpúšťa nadbytočný cerumen (ušný maz). Zároveň upokojuje a ošetruje citlivú pokožku vonkajšieho zvukovodu. Oripex prípravok na čistenie uší neobsahuje parfum, farbivá, konzervačné látky ani alkohol. Preto je hypoalergénny a obzvlášť vhodný na použitie u zvierat s citlivými ušami.

Oripex prípravok na čistenie uší nie je liekom, avšak môže účinne podporovať liečbu liekmi. Preto napríklad mnohé antibiotické ušné kvapky účinkujú lepšie, ak sa vonkajší zvukovod 30 minút pred podaním lieku vyčistí nekyslým prípravkom na čistenie uší ako je Oripex prípravok na čistenie uší.

Hygienické jednorazové ampulky chránia pred opätovnou a krížovou kontamináciou medzi ušami („prenosom choroboplodných zárodkov“). Ampulky sú jednoducho použiteľné a uľahčujú správne dávkovanie.

Oblasť použitia : Roztok na jemné hĺbkové čistenie vonkajšieho zvukovodu psov a mačiek.

Obsahuje 3 % urea.

Dávkovanie : Frekvencia používania:

Uši vášho domáceho zvieraťa čistite podľa odporúčania veterinárneho lekára. Oripex prípravok na čistenie uší je vhodný aj na pravidelné používanie.

Spôsob použitia : Veterinárny prípravok na čistenie uší sa môže zahriať v ruke, čím je aplikácia pre vaše domáce zviera ešte príjemnejšia.

1. Otvorte ampulku otočením tesniaceho viečka.

2. Nakvapkajte obsah jednej ampulky do vonkajšieho zvukovodu. Pre malých psov a mačky použite polovičné množstvo.

3. Masírujte zvukovod aspoň 1 minútu od koreňa ucha až po ušnicu.

4. Pustite zviera, aby sa mohlo otriasť.

5. Utrite ušnicu dočista mäkkou handričkou.

Poznámka : Veľa zvierat po aplikácii prípravku na čistenie uší zatrasie hlavou, čo veľmi pomáha procesu čistenia. Spolu s časťou prípravku na čistenie uší sa tým zo zvukovodu vytrasú rozpustené nečistoty a cerumen (ušný maz). Odporúča sa to vziať do úvahy pri výbere miesta a vášho oblečenia.

Upozornenia : Nepoužívajte v prípade precitlivenosti na akúkoľvek zložku veterinárneho prípravku alebo v prípade poranenia ušného bubienka. Zabráňte kontaktu s očami. V prípade kontaktu s očami vypláchnite veľkým množstvom vody.

Veľkosť balenia : 55 x 4,5 ml.

Spôsob uchovávania : Uchovávať pri izbovej teplote. Uchovávať mimo dohľadu a dosahu detí.

Čas použiteľnosti : 30 mesiacov.

Označenie : Len pre zvieratá.

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 084/K/19-S